Na 'n lang reis kon ons heerlik ontspan in die rustige plaasatmosfeer. Ons is vriendelik ontvang deur André en Bonquet. Die netjiese, lugverkoelde wooneenheid is goed toegerus. Dit was heerlik om buite onder 'n koelteboom te ontspan, met dit gekwetter van voëltjies in die agtergrond.
Hierdie was my vierde besoek aan Rooidam - dit moet mos wys dat André en Bonquet iets reg doen, nè! Baie netjiese verblyf en die gasvryheid wat ek nou al reeds gewoond is. Boonop heerlik om in lugreëling te kan slaap as die Karooson sy beste doen met 'n 37°C dag!
Om by Rooidam te oornag is soos om vir 'n rukkie op die plaas te wees waarvan jy nog altyd gedroom het. Van swem in die plaasdam tot sterre kyk as die sonsak. Om nie te praat van die wonderlike voëllewe en natuurtonele waarmee mens omring is. As jy die gekraak van die houtvloere onder jou voete voel en die bekoring van die antieke meubels in die huisies sien, weet jy skielik waar jy vandaan kom. Dis 'n pragtige plek!
Alles was so mooi en netjies. Die Karoo en sy mense is maar net spesiaal. Baie mooi plaas. Ek slaap volgende keer sommer 'n ekstra nag.
Die gasheer het seker gemaak dat ons tuis is. Regtig baie goeie waarde vir geld. Sal beslis weer hier tuisgaan as ons die streek weer besoek. Ons het só gerieflik gebly.
Voorwaar 'n heerlike plek om uit te span of te oornag. Alles wat jy nodig het is daar. Het die mooiste sonsondergang foto's geneem wat die absolute rustigheid van 'n Karrooplaas vasvang. Komplimente aan die gasheer. Sal sonder twyfel weer daar oornag, selfs 'n dag of twee langer met die lekker plaasdam swembad.
Dis nou die derde keer wat ek by Rooidam bly, en steeds is dit baie netjies en die diens baie vriendelik, soos wat ek gewoond is. Dit was ook 'n ware lafenis om in vrek warm weer in 'n heerlike koel slaapkamer te kon rus. Ek beveel Rooidam met graagte aan.
Ek sal Rooidam vir enigiemand aanbeveel. In die Karoo is dit so rustig en die plek is netjies. Hulle sien ons definitief weer.
Baie dankie. Ons het lekker gebly by Rooidam Cottages. Eienaars is vriendelik en hulpvaardig. Dis 'n baie gerieflike halfpad stop tussen Pretoria en die Weskus. Heerlike plaasdam om af te koel in die hitte en kinders was baie beïndruk met die plaaslewe, al het die rooimiere so bietjie gebyt.
Regte egte plaasverblyf en Karoo gasvryheid kompleet met 'n heerlike plaasdam om in te swem. Alles was baie skoon en netjies. Ons slaap vir seker weer by Rooidam oor.
Huisie is goed toegerus vir selfsorg. Daar is selfs 'n braairooster by elke huisie. Lekker privaat want huisies is so geleë dat gaste mekaar nie sal pla nie. Baie naby aan die N12, maar ver genoeg dat verkeer nie gehoor kan word nie. Goeie kommunikasie van die eienaars se kant af oor roetes en hekkode ens. Ons kom weer.
Was heerlik om na 'n lang reis die rustigheid van 'n plaas te ervaar en die gekwetter van voëls te hoor.
Mens moet langer bly en dit nie net as 'n oornag stop beskou nie. Dit is baie rustig en 'n mens kan die natuur ten volle geniet. Gasvrye mense wat jou onmiddelik laat tuis voel.
Baie lekker ou plaas gevoel. Baie vriendelike en behulpsame gashere. Lekker in die sement plaasdam geswem. Selfs ’n tennisbaan! Hulle het beskuit en koffie vir ons in die kamer gehad vir die volgende oggend se vroeë vertrek. Kinders was mal oor die honde en die eendjies. Daar is braaigeriewe en ons het heerlik gebraai en lekker geslaap. Vroegoggend reeds vertrek en die hele proses was uiters maklik.
Baie netjies en skoon. Goed ingerig met pragtige skoon, wit linne. Asemrowende uitsig oor die plaas en 'n vriendelike ontvangs. Sal beslis weer daar gaan bly.
Dit was 'n ware juweel in woestyn. Ongelooflike sonsopkoms wat ek in 'n lang tyd gesien het. Warm vriendelike ontvangs en skoon cottage. Dankie.
Die verblyf is vir seker 4 ster en nie 3 ster nie. Dit was vir ons 'n oase en sal elke keer by Rooidam cottages wil oorbly.
Daar is 'n baie rustige atmosfeer met 'n lieflike plaasdam om in te swem en egte Karoo gasvryheid. Ons sal weer hier oorbly.
Hierdie is 'n pragtige Karoo-plaas. Netjiese, skoon eenhede met 'n heerlike skoon plaasdam teen die Karoo-hitte. Kan definitief aanbeveel.
Rooidam is beslis 'n heerlike oase na 'n lang dag se reis. Die rustige plaasomgewing en Karoo-stilte saam met 'n netjiese, skoon huisie van jou eie is 'n wenkombinasie. Baie dankie aan die vriendelike gasheer, ek sal beslis hierdie besonderse plek sterk aanbeveel.
Jy mag nie hierdie plek misloop as jou roete deur Britstown na die Kaap is nie en jy soek oornagverblyf. Ons eenheid het tot 'n sterre-kyk-dak gehad. Fantasties.
Ons is baie vriendelik ontvang deur André. Granaat cottage is baie aangenaam, skoon en netjies. Ons het na 'n lang reis baie lekker gestap in die veld en het uitgerus opgestaan, om die res van ons lang pad huis toe, aan te pak.
Wat 'n heerlike verrassing om by hierdie blyplekke te arriveer. Dit het alle verwagtinge oortref. Dit is skoon met alle geriewe en die plaasatmosfeer was so rustig met die diere en voëls. Andre is 'n wonderlike gasheer en het dadelik hout gebring toe ons vra. Sal dit vir enige persoon aanbeveel. Dankie vir heerlike verblyf Andre.
Ons is baie hartlik ontvang. Ons het baie tuis gevoel. Daar het niks ontbreek nie. Rustig, veilig en goed toerus.
Rooidam is 'n rustige plek waar mens met ope arms verwelkom word. Selfs die hanslammers het ons kom verwelkom en dit was vir ons stadsjapie-tieners 'n heerlike ervaring om die lammers met 'n bottel te voer. Die cottage waarin ons gebly het was pragtig, skoon en netjies. Dit was ons tweede keer by Rooidam en dit sal beslis ons oornagverblyf van keuse bly.
Rooidam Cottages is baie goed geleë. Die verblyf is goed ingerig, kraakskoon en uitstekende waarde vir geld. Andre-hulle se kommunikasie was uitstekend en hulle sorg en aandag aan detail maak Rooidam Cottages 'n spesiale plek om te oornag en die rustigheid van die Karoo te ervaar. Sal dit baie sterk aanbeveel.
Pragtige verblyf. Sou graag langer wou bly. Bonquet is 'n lieflike warm persoon wat maak dat jy definitief weer wil kom. Karoo-verblyf op sy beste.
Ons is vriendelik ontvang. Die eienaar het ons ook dadelik op ons gemak laat voel en alles gewys. Die geriewe is eerste klas, alles is skoon en netjies. Kan vir niks beter vra nie. Die prys was ook baie billik. Sal vir seker weer daar oornag. Baie dankie.
Baie Dankie vir die nag se verblyf, dit was baie aangenaam. Die muskiete het ons net n bietjie gepla.
Ons was op reis na noorde en net 1 nag gebly. Ruim, netjiese kothuis met alle geriewe wat ons kon benut vir 'n braai. Aangename omgewing.
Silwerskoon, gerieflik en baie vriendelik. Boek gerus hier, en maak seker jy kyk op en waardeer die sterre!
Rooidam is pragtig, netjies, rustig. Die eienaars is baie vriendelik en behulpsaam. Ons sal definitief weer daar oorslaap.
Wat 'n wonderlike plek om te oornag en selfs langer te bly as jy die Kaap toer soos wat ek saam met my ma en sus gedoen het. Dit is pragtig,skoon en netjies. Die kampplekkie is so wonderlik ingerig dat ons nie eers nodig gehad het om vreeslik uit te pak nie. Met jou eie badkamer en kombuisie het dit ons oorslaap so gerieflik gemaak dat ons tyd gehad het vir n stappie op die plaas en ons kon die asemrowende sonsondergang geniet. Ons is sommer nog bederf met koek en tee terwyl ons moes wag vir 'n donderstorm om verby te gaan. Die gasvryheid is eersteklas. Die plek was kos vir my siel. Hoogs aan te beveel.
Goeie, bekostigbare verblyf, gasvryheid, kos, blyplek baie aangenaam. Sal weer by hulle oorbly, sonder twyfel.
Ek sal beslis weer hier bly. Daar was 'n vriendelike ontvangs in die netjiese woonplek wat baie ruim was. Die ligging 1 km van die pad af is uitstekend. Dit is 'n pragtige plaas in die stil Karoo met sterre so helder mens kan dit nie glo nie. Hierdie blyplek is baie goeie waarde vir geld.
Ons het een aand hier oorgebly in die kampeer-area, want dit was presies ons halfpad merk huis toe en was glad nie spyt nie. Die verblyf is wonderlik. Elke kampeer-area het sy eie ablusiegeriewe asook sy eie kombuis-area en dit is uitmuntend netjies. Daar is 'n lifelike plaasdam waar jy kan gaan afkoel op daai warm dae. Die kampeer-area is naby die vrugte boorde geleë wat jou die egte plaas effek gee met die ruik van vars vrugte bloeisels en vrugte. Die eienaars is baie vriendelik en as jy iets nodig het is die kans groot hul sal kan help met als, van braaihout, ys tot braaipakkies is beskikbaar om te koop. Maak gerus daar 'n draai.
Wat 'n wonderlike manier om ons vakansie op 'n hoogtepunt af te sluit! Van die hartlike ontvangs, afkoel in die plaasdam (hemels), sterrekyk op die dak, 'n egte Karoo-braai, pragtige kothuis mét koel lugversorging tot die oggend se afsien was ons verblyf een groot fees.Ons sal weer en weer terugkom.
Andre en Bonquet het ons hartlik ontvang op hulle plaas. Die granaathuisie was ‘n groot fees vir kinders - veral die dak waar ons in die aand op die dak (op kampmatrassies wat Bonquet spesiaal vir die kinders gebring het) saam kom lê as gesin en sterre kyk. Dit was baie spesiaal! Lekker gebraai in die Karoo. Dit was alles netjies, skoon en goed ingerig. Ons sal beslis weer kom.
Dis lekker om 'n tweede keer by 'n plek te kan bly omdat 'n mens weet wat om te verwag, en dan is jy agterna steeds 'n gelukkig gas! Soos voorheen was als ideaal en dit is die perfekte plek as halfpadmerk op 'n lang en warm pad. Kon hierdie keer die lekker swemdam benut en natuurlik was die lugreëling uiters welkom in die 37/38° hitte. André en Bonquet, "doe zo voort!"
Wat 'n wonderlike plek ons is verwelkom met hartlikheid en sommer deel gevoel van die plaaslewe! My kleintjies sou nie verder ry nie ons sal dit beslis toekomstige oornagplek maak!
Ek wens ek kon permanent in een van daardie kothuise bly. Ek is verlief op die Karoo en sy huisies en die absolute, skone stilte. Dankie aan die eienaars van Rooidam vir jul gasvryheid en moeite, dit maak die langpad elke kilometer werd.
Rooidam is naby die pad geleë, met 'n ongeveer een kilometer grondpad wat in 'n puik toestand is. Verblyf is ruim en gemaklik en 'n goeie plek om te ontspan.